CELEX: 32005R1966
Language: el
Date: 2005-12-01 00:00:00
Title: Κανονισμός (ΕΚ) αριθ. 1966/2005 της Επιτροπής, της  1ης Δεκεμβρίου 2005 , για τροποποίηση του κανονισμού (ΕΟΚ) αριθ. 2061/89 σχετικά με την κατάταξη ορισμένων εμπορευμάτων στη συνδυασμένη ονοματολογία

2.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 316/5
            
         ΚΑΝΟΝΙΣΜΌΣ (ΕΚ) αριθ. 1966/2005 ΤΗΣ ΕΠΙΤΡΟΠΉΣ
   της 1ης Δεκεμβρίου 2005
   για τροποποίηση του κανονισμού (ΕΟΚ) αριθ. 2061/89 σχετικά με την κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, είναι ανάγκη να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα αυτού του κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 θεσπίζει τους γενικούς κανόνες για την ερμηνεία της Συνδυασμένης Ονοματολογίας. Οι εν λόγω κανόνες εφαρμόζονται επίσης σε κάθε άλλη ονοματολογία που βασίζεται εν όλω ή εν μέρει στη ΣΟ ή που προσθέτει σ’ αυτή κάποια νέα υποδιαίρεση και η οποία θεσπίζεται με ειδικές κοινοτικές διατάξεις ενόψει της εφαρμογής δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Ο κανονισμός (ΕΟΚ) αριθ. 2061/89 της Επιτροπής, της 7ης Ιουλίου 1989, για κατάταξη εμπορευμάτων στη συνδυασμένη ονοματολογία (2) κατέταξε το προϊόν 5 που περιλαμβάνεται στο παράρτημα ως συμπλήρωμα τροφής χωρίς να λάβει υπόψη της ειδικές θεραπευτικές ή προφυλακτικές του ιδιότητες για την αντιμετώπιση της ανεπάρκειας σε βιταμίνη C. Ως εκ τούτου είναι ανάγκη να τροποποιηθεί η κατάταξη του εν λόγω προϊόντος που θα πρέπει να θεωρείται ως φαρμακευτικό προϊόν.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η κατάταξη του προϊόντος αριθ. 5 που περιλαμβάνεται στο παράρτημα του κανονισμού (ΕΟΚ) αριθ. 2061/89 αντικαθίσταται από εκείνη που περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Δεκεμβρίου 2005.
      
         
            Για την Επιτροπή
         
         László KOVÁCS
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1719/2005 της Επιτροπής (ΕΕ L 286 της 28.10.2005, σ. 1).
   
      (2)  ΕΕ L 196 της 12.7.1989, σ. 5· κανονισμός όπως τροποποιήθηκε από τον κανονισμό (ΕΚ) αριθ. 936/1999 (ΕΕ L 117 της 5.5.1999, σ. 9).
   
      ΠΑΡΑΡΤΗΜΑ
      
                  Περιγραφή
               
               
                  Κατάταξη
                  (κωδικός ΣΟ)
               
               
                  Αιτιολόγηση
               
            
                  (1)
               
               
                  (2)
               
               
                  (3)
               
            
                  
                              5.
                           
                           
                              Παρασκεύασμα υπό μορφή δισκίων σε συσκευασία για τη λιανική πώληση, με οδηγίες για τη δοσολογία και τη σύνθεση, κατά της έλλειψης βιταμίνης C.
                              Κάθε δισκίο βάρους 750 mg περιέχει:
                              
                                          —
                                       
                                       
                                          Ασκορβικό οξύ: 500 mg
                                       
                                    
                                          —
                                       
                                       
                                          Σκόνη ροδόμηλου, κυτταρίνη, φυτική στεατίνη, στερεά φυτικών λαδιών, στεατικό μαγνήσιο, διοξείδιο του πυριτίου και προϊόντα που περιέχουν πρωτεΐνες για το γλασάρισμα ειδών διατροφής: 250 mg.
                                       
                                    
                        
               
                  3004 50 10
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από την συμπληρωματική σημείωση 1 του κεφαλαίου 30 καθώς και από το κείμενο των κωδικών ΣΟ 3004, 3004 50 και 3004 50 10.
                  Βλέπε επίσης τις γενικές παρατηρήσεις των επεξηγηματικών σημειώσεων της συνδυασμένης ονοματολογίας του κεφαλαίου 30.
                  Όσον αφορά τη συνιστώμενη ημερήσια δόση βιταμίνης C (60 mg), κάθε δισκίο περιέχει εμφανώς πολύ μεγαλύτερη ποσότητα βιταμίνης C (500 mg).
                  Συνεπώς, όλοι οι όροι της συμπληρωματικής σημείωσης 1 του κεφαλαίου 30 πληρούνται και το προϊόν πρέπει να καταταγεί ως φαρμακευτικό προϊόν της κλάσης 3004.